ไอแมกซ์

อิมเมจ แมกซิมัม เรียกโดยย่อว่า  ไอแมกซ์ ( ย่อมาจาก Image MAXimum) เป็นชื่อของรูปแบบฟิล์มภาพยนตร์ อุปกรณ์การฉาย ตลอดจนโรงภาพยนตร์ ที่ใช้มาตรฐานของบริษัท IMAX Corporation ประเทศแคนาดา  โดยภาพยนตร์ที่ฉายด้วยระบบไอแมกซ์จะมีภาพที่มีขนาดใหญ่ และมีความละเอียดสูงกว่าภาพยนตร์ทั่วไป  จอภาพยนตร์ไอแมกซ์จะมีขนาดประมาณ 72 ฟุต x 50 ฟุต (22 เมตร x 16 เมตร)

ภาพยนตร์ที่ใช้ระบบไอแมกซ์ จะถ่ายทำด้วยฟิล์มขนาดใหญ่กว่าปกติ (70 มม.) ที่ความเร็ว 24 เฟรมต่อวินาที เนื้อฟิล์มที่ใช้จะมีความแข็งแรงมากกว่าฟิล์มภาพยนตร์ 35 มม. ทั่วไป เพื่อให้สามารถแสดงผลได้อย่างเที่ยงตรง

ภาพยนตร์ที่ฉายในโรงภาพยนตร์ไอแมกซ์ ส่วนมากเป็นภาพยนตร์สารคดี แต่ในระยะหลังมีการนำภาพยนตร์ 35 มม. มารีมาสเตอร์เพื่อฉายในโรงภาพยนตร์ไอแมกซ์ เรียกว่า IMAX DMR (Digital Remastering) โดยภาพยนตร์เรื่องแรกที่นำมารีมาสเตอร์เพื่อฉายในโรงภาพยนตร์ไอแมกซ์คือเรื่อง อะพอลโล 13 ในปี พ.ศ. 2545 นอกจากนี้ ในภาพยนตร์ระดับบล็อกบัสเตอร์บางเรื่อง เช่น แบทแมน อัศวินรัตติกาล อภิมหาสงครามแค้น และล่าสุด อวตารยังมีการถ่ายทำฉากพิเศษที่ใช้กล้องไอแมกซ์โดยเฉพาะอีกด้วย

เมื่อเดือนมิถุนายน พ.ศ. 2559 มีโรงภาพยนตร์จำนวน 1,257 โรงทั่วโลกใน 75 ประเทศ ที่ฉายในระบบไอแมกซ์ (65% อยู่ในทวีปอเมริกาเหนือ และประเทศจีน)

ระบบภาพยนตร์ไอแมกซ์
 IMAX มีอีกชื่อหนึ่งว่า ระบบ 15/70 (หมายความว่าใช้ฟิล์มขนาด 70 มม. โดยในแต่ละเฟรมของภาพ จะมีรูหนามเตย จำนวน 15 รู)
 IMAX Dome หรือ OmniMAX  ฉายด้วยจอพิเศษที่มีลักษณะโค้งเป็นรูปโดม
 IMAX 3D ใช้สำหรับฉายภาพยนตร์สามมิติ ที่ต้องถ่ายทำโดยใช้กล้องถ่ายภาพยนตร์จำนวน 2 กล้อง
 IMAX HD เป็นระบบที่ถ่ายทำที่ความเร็ว 48 เฟรมต่อวินาที เป็นสองเท่าของระบบปกติ
 IMAX Digital เป็นระบบฉายภาพที่พัฒนาขึ้นมาใหม่ในปี พ.ศ. 2552 และในปี พ.ศ. 2555 ไอแมกซ์ได้พัฒนาเครื่องฉายแบบเลเซอร์เพื่อการรับชมที่สมบูรณ์มากขึ้น
 IMAX VR เปิดให้บริการครั้งแรกที่ประเทศสหรัฐอเมริกา ปี2560 เป็นโรงภาพยนตร์โดย IMAX VR นั้นบริการทั้งการชมภาพยนตร์และการเล่นเกม ผ่านแว่น VR ที่เป็นที่รู้จักกันดีอยู่แล้วอย่าง HTC Vive และ StarVR ซึ่งจะมีอุปกรณ์คอนโทรลเลอร์ควบคุมให้ผู้ใช้ได้เพลิดเพลินในโลกเสมือนจริงด้วย

โรงภาพยนตร์ไอแมกซ์ในประเทศไทย
สิทธิ์การบริหารงานโรงภาพยนตร์ระบบไอแมกซ์ในประเทศไทยในปัจจุบันเป็นของ เมเจอร์ ซีนีเพล็กซ์ กรุ๊ป ภายใต้แฟรนไชส์การบริหารของ บริษัท กรุงเทพไอแมกซ์เธียเตอร์ จำกัด เดิมตั้งอยู่ที่โรงภาพยนตร์เมเจอร์ซีนีเพล็กซ์ สาขารัชโยธิน โดยใช้ชื่อว่า กรุงไทย ไอแมกซ์ เธียเตอร์ (ทุนร่วมกับธนาคารกรุงไทย) เปิดให้บริการเมื่อวันที่ 27 พฤศจิกายน พ.ศ. 2541 ต่อมาได้เปลี่ยนชื่อเป็น พานาโซนิค ไอแมกซ์ เธียเตอร์ (ทุนร่วมกับ บริษัท พานาโซนิค (ประเทศไทย) จำกัด) ตามลำดับ แต่ในปี พ.ศ. 2549 ได้ย้ายเครื่องฉายจากโรงดังกล่าวมาอยู่ที่พารากอนซีนีเพล็กซ์ โดยใช้ชื่อว่า กรุงศรี ไอแมกซ์ เธียเตอร์ (ทุนร่วมกับธนาคารกรุงศรีอยุธยา) มีความสูงของจอที่ 19.9 เมตร หรือสูงเทียบเท่ากับตึก 8 ชั้น และระบบเสียง IMAX nXos ขนาด 12,000 วัตต์ ฉายภาพยนตร์ระบบไอแมกซ์ทั้งแบบฟิล์ม 70 มม. และระบบฟิล์ม 3 มิติ ในช่วงแรกที่เปิดทำการ

เมื่อไอแมกซ์พัฒนาระบบ ไอแมกซ์ ดิจิตอล 3 มิติ เสร็จแล้ว เมเจอร์ ซีนีเพล็กซ์ ได้เข้าเซ็นสัญญากับไอแมกซ์ คอร์ปอเรชัน ในการที่จะเปิดโรงภาพยนตร์ไอแมกซ์เพิ่ม 2 แห่ง ได้แก่ สาขารัชโยธิน และสาขาปิ่นเกล้า โดยใช้ชื่อว่ากรุงศรี ไอแมกซ์ ดิจิตอล เธียเตอร์ และจึงมีการติดตั้งเครื่องฉายระบบไอแมกซ์ดิจิตอลที่ไอแมกซ์พารากอนซีนีเพล็กซ์เพื่อให้สามารถรองรับระบบไอแมกซ์ดิจิตอลได้เช่นกัน รวมถึงได้มีการเปิดเพิ่มที่ เซ็นทรัล เชียงใหม่ ซึ่งถือเป็นโรงภาพยนตร์ไอแมกซ์สาขาแรกนอกเขตกรุงเทพมหานคร, เอ็มควอเทียร์, เซ็นทรัล เวสต์เกต และไอคอนสยาม กรุงเทพ

เมื่อไอแมกซ์พัฒนาระบบดิจิทัลเลเซอร์แล้วเสร็จ เมเจอร์ ซีนีเพล็กซ์ ได้มีการต่อสัญญาและเปิดโรงภาพยนตร์ระบบไอแมกซ์เลเซอร์ขึ้นที่ เซ็นทรัล เมกาบางนา และเอสพลานาด ซีนีเพล็กซ์ งามวงศ์วาน-แคราย โดยเป็นการปรับปรุงจากโรง GLS เดิมทั้งสองสาขา ต่อมาได้เปิดสาขาใหม่ที่เอ็มไลฟ์สโตร์ บางกะปิ และเซ็นทรัล ปิ่นเกล้า รวมถึงอัปเกรดเครื่องฉายเดิมในโรงภาพยนตร์ไอแมกซ์ทุกสาขาให้รองรับระบบเลเซอร์ด้วย โดยเริ่มจากสาขา ไอคอนสยาม กรุงเทพ เป็นสาขานำร่อง ทำให้ในปัจจุบันมีสาขารวมเป็น 10 สาขาในประเทศไทย

สาขาโรงภาพยนตร์ไอแมกซ์ โดยเมเจอร์ ซีนีเพล็กซ์ กรุ้ป
เรียงตามลำดับวันที่เปิดทำการ โดยไม่นับสาขารัชโยธินเป็นสาขาแรก

ชื่อสาขาโรงภาพยนตร์วันที่เริ่มเปิดทำการจังหวัดที่ตั้งความสูง (เมตร)ความกว้าง (เมตร)ความจุ (ที่นั่ง)ระบบฉายระบบเสียงพารากอน ซีนีเพล็กซ์ สยามพารากอน169 ธันวาคม พ.ศ. 2548กรุงเทพมหานคร19.927.3493ดิจิทัล เลเซอร์12 แชนแนลเมเจอร์ รัชโยธิน1511 กันยายน พ.ศ. 2553กรุงเทพมหานคร1724467เมเจอร์ เซ็นทรัล เชียงใหม่1014 พฤศจิกายน พ.ศ. 2556เชียงใหม่1527424ควอเทียร์ ซีเนอาร์ต เอ็มควอเทียร์81 เมษายน พ.ศ. 2558กรุงเทพมหานคร13.7225.64376เวสต์เกต ซีนีเพล็กซ์ เซ็นทรัล เวสต์เกต1229 สิงหาคม พ.ศ. 2558นนทบุรี13.7225.64402ไอคอน ซีเนคอนิค ไอคอนสยาม กรุงเทพ145 ธันวาคม พ.ศ. 2561กรุงเทพมหานคร13.724.8364เมกา ซีนีเพล็กซ์ เซ็นทรัล เมกาบางนา817 ธันวาคม พ.ศ. 2565สมุทรปราการ10194886 แชนแนลเอสพลานาด ซีนีเพล็กซ์ งามวงศ์วาน-แคราย1011 พฤศจิกายน พ.ศ. 2566นนทบุรี112049612 แชนแนลบางกะปิ ซีนีเพล็กซ์ เอ็มไลฟ์สโตร์ บางกะปิ829 มิถุนายน พ.ศ. 2567กรุงเทพมหานคร11.922.6488เมเจอร์ เซ็นทรัล ปิ่นเกล้า710 เมษายน พ.ศ. 2568กรุงเทพมหานคร713.3312

สาขาที่ปิดทำการ
ชื่อสาขาวันที่เริ่มเปิดทำการวันที่ปิดทำการสถานะปัจจุบันเมเจอร์ ปิ่นเกล้า23 ธันวาคม พ.ศ. 25534 มีนาคม พ.ศ. 2558ปรับปรุงกลับเป็นโรงภาพยนตร์ระบบดิจิทัลทั่วไป และย้ายเครื่องฉายไปยังโรงภาพยนตร์ควอเทียร์ ซีเนอาร์ตหาดใหญ่ ซีนีเพล็กซ์ เซ็นทรัล หาดใหญ่14 ธันวาคม พ.ศ. 255622 เมษายน พ.ศ. 2561ปรับปรุงเป็นโรงภาพยนตร์ระบบ Laser Projection System เปิดแล้ว! โรงภาพยนตร์ ระบบใหม่ล่าสุด! Laser Projection System แห่งแรกในภาคใต้ (ปัจจุบันเป็นโรงภาพยนตร์ GLSสภาพอดีตโรง IMAX สาขาหาดใหญ่ ที่ปัจจุบันกลายเป็นโรง GLS) และย้ายเครื่องฉายเดิมไปยัง Aeon Mall 2 Phnom Penh

 อ้างอิง 

แหล่งข้อมูลอื่น



หมวดหมู่:การสร้างภาพสามมิติ
หมวดหมู่:ภาพยนตร์
หมวดหมู่:สิ่งประดิษฐ์ของแคนาดา